ITC ดีดกลับ 2% ลุ้นปี 66 เข้าดัชนี SET50 โบรกชูเป้าสูง 45 บ.
ITC เด้ง 2% มีลุ้นเข้าคำนวณในดัชนี SET50 ในปีหน้า พร้อมตั้งเป้าก้าวขึ้นเบอร์หนึ่งผู้ประกอบการธุรกิจผลิตอาหารสัตว์เลี้ยงของเอเชีย โบรกฯ ชี้ 3 ปีข้างหน้ากำไรโตไม่หยุด เป้าราคา 40.80-45 บาท
ITC เด้ง 2% มีลุ้นเข้าคำนวณในดัชนี SET50 ในปีหน้า พร้อมตั้งเป้าก้าวขึ้นเบอร์หนึ่งผู้ประกอบการธุรกิจผลิตอาหารสัตว์เลี้ยงของเอเชีย โบรกฯ ชี้ 3 ปีข้างหน้ากำไรโตไม่หยุด เป้าราคา 40.80-45 บาท
13 ธ.ค. 2565

ผู้สื่อข่าวรายงานว่า วันนี้ (13 ธ.ค.65) ราคาหุ้น บริษัท ไอ-เทล คอร์ปอเรชั่น จำกัด (มหาชน) หรือ ITC ณ เวลา 10:12 น. อยู่ที่ระดับ 31.75 บาท บวก 0.75 บาท หรือ 2.42% สูงสุดที่ระดับ 32 บาท ต่ำสุดที่ระดับ 31.25 บาท ด้วยมูลค่าการซื้อขาย 89.09 ล้านบาท

ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส ในฐานะที่ปรึกษาทางการเงิน และผู้จัดการการจัดจำหน่ายและรับประกันการจัดจำหน่ายหุ้นสามัญเพิ่มทุน ITC กล่าวว่า หากประเมินจากมูลค่าตามราคาตลาด หรือ Market Cap แล้ว ITC มีโอกาสที่จะเป็นหนึ่งในหลักทรัพย์ที่เข้าคำนวณในดัชนี SET 50 และ SET 100 ในช่วงปี 2566 หรือปีหน้านี้ได้
โดย “ฟินันเซีย ไซรัส” กำหนดราคาเหมาะสมของ ITC ในช่วงปี 66 ไว้ที่ 41-45 บาทต่อหุ้น และประเมินกำไรปกติในงวดปี 2565 จะเติบโตสูงถึง 61% เมื่อเทียบกับปี 2564 ส่วนอัตราการเติบโตของกำไรช่วง 3 ปีข้างหน้า จะเฉลี่ยอยู่ที่ 19.4% ต่อปี สอดคล้องกับบทวิเคราะห์ของบริษัทหลักทรัพย์ กสิกรไทย ซึ่งกำหนดคำแนะนำ “ซื้อ” หุ้น ITC ด้วยราคาเป้าหมาย ณ สิ้นปี 2566 อยู่ที่ 40.80 บาทต่อหุ้น โดยประเมินกำไรปกติช่วง 3 ปีข้างหน้าจะมีอัตราเติบโตเฉลี่ยอยู่ที่ 34% ต่อปี